На основу Решења Привредног суда у Београду, 4. Ст. 263/16 од 25.12.2018. године а у складу са члановима 131,132,133. Закона о стечају и Националним стандардом бр. 5. о начину и поступку уновчења имовине стечајног дужника, стечајни управник стечајног дужника

**„РАДИЈАТОР“ АД БЕОГРАД – У СТЕЧАЈУ**

**ОГЛАШАВА**

**продају имовине методом јавног надметања**

|  |  |  |  |  |
| --- | --- | --- | --- | --- |
| **Редни Број целине** | **Опис целине** | **Процењена вредност РСД** | **Почетна цена у РСД** | **Износ депозита РСД** |
| **1** | **ПРАВНО ЛИЦЕ РАДИЈАТОР А.Д. БЕОГРАД У СТЕЧАЈУ****Најзначајнију имовину стечајног дужника као правног лица чини :** **Непокретна имовина** **која се налази у Зрењанину, и то:** * **Фабрика за производњу радијатора, котлова и услужног лива са пратећим објектима и инфраструктуром** **(укупно 22 објекта),** у ул. Београдска бб,уписана у ЛН број 22003 КО Зрењанин I а која се налази на кат. парц. 15248, где је стечајни дужник уписан као носилац права приватне својине са обимом удела 1/1.

Фабрика се налази на градском грађевинском земљишту укупне површине 229.808,00 м2, постојеће на на кат. парц. 15248, где је стечајни дужник уписан као носилац права приватне својине са обимом удела 1/1, све уписано у ЛН 22003 КО Зрењанин I.* Породична стамбена зграда број 1 (приземна) и помоћна зграда број 2 у Зрењанину, ул. Слободана Бурсаћа бр. 2, уписане у ЛН бр. 21700 КО Зрењанин I а које се налазе на кат. парц. бр. 4325/2, где је стечајни дужник уписан као носилац права приватне својине са обимом удела 1/1, и то на: **двособном стану број 3, површине 51м2 и стану од једне собе број 4, површине 32м2.** У оквиру наведене стамбене зграде стечајни дужник је уписан као носилац права својине са обимом удела од 72/10000 и то натрособном стану број 2, површине 70м2.

Породична стамбена зграда број 1 и помоћна зграда број 2, се налазе на земљишту укупне површине 297.00м2, постојеће на кат. парц. број 4325/2, где је стечајни дужник уписан као носилац права приватне својине са обимом удела 1/1, све уписано у ЛН број 21700 КО Зрењанин I. * **Градско грађевинско земљиште у Зрењанину, ул. Пожешка,** површине 5.068м2, постојеће на кат. парц бр. 9225/3, на коме стечајни дужник има уписано право приватне својине, са обимом удела 1/1, све уписано у ЛН бр. 4686 КО Зрењанин I.

**Покретна имовина –** постројења, опрема и залихе;**Дати аванси, потраживања стечајног дужника, залихе и удели и акције у другим правним лицима.** **Напомена:** целокупна имовина која представља предмет продаје за имовинску целину број један - правно лице Радијатор а.д. Београд у стечају, детаљно је приказана у продајној документацији. | **2.074.152.655,66**  | **1.037.076.327,83** | **414.830.531,13** |

Право на учешће у поступку јавног надметања имају сва правна и физичка лица која:

* након добијања профактуре, **изврше уплату ради откупа продајне документације.**

Пре преузимања продајне документације стечајни управник ће од потенцијалних купаца захтевати потписивање уговора о чувању поверљивих података, према коме се сваки од њих обавезује на коришћење преузетих података само у сврху предметне продаје.

Цена продајне документације формирана за имовинску целину бр. 1, износи 288.000,00 динара.

Профактура се може преузети сваког радног дана у периоду од 09.00 до 15.00 часова, у канцеларији стечајног управника у Београду, ул. Проте Матеје бр. 40а, уз претходну најаву на телефон број 011/277-30-23.

**Рок за откуп продајне документације је 06.03.2020. године до 15.00 часова.**

* **уплате депозит** у износу од 20% од процењене вредности предмета продаје, на текући рачун стечајног дужникаброј: **205-242316-58** који се води код **„Комерцијалне банке” а.д. Београд,** или положе неопозиву првокласну банкарску гаранцију наплативу на први позив, најкасније **3 дана** пре одржавања продаје **(рок за уплату депозита је 06.03.2020. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично на адресу канцеларије стечајног управника у Београду, ул. Проте Матеје бр. 40а, најкасније дана 06.03.2020. године до 12:00 часова по београдском времену (ГМТ +1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења **до 11.06.2020. године.**

* **потпишу изјаву о губитку права на враћање депозита**. Изјава чини саставни део продајне документације.

Имовина се купује у виђеном стању, и може се разгледати, након откупа продајне документације, сваким радним даном од **10:00 до 15:00 часова** а најкасније 3 радна дана пре заказане продаје, **закључно са 06.03.2020. године**, уз претходну најаву стечајном управнику на телефон 011/ 277 30 23.

Након уплате депозита а најкасније до 06.03.2020. године, потенцијални купци, ради правовремене евиденције, морају предати стечајном управнику:

1. попуњен образац пријаве за учешће на јавном надметању,
2. доказ о уплати депозита или копију банкарске гаранције,
3. потписану изјаву о губитку права на повраћај депозита,
4. извод из регистра привредних субјеката и ОП образац (ако се као потенцијални купац пријављује правно лице),
5. овлашћење за заступање (оверено код надлежног јавног бележника), уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **11.03.2020. године,** **у 12.00 часова,** у просторијама управне зграде „Термоелектро“ д.о.о. Београд, у стечају, у Београду, ул. Уралска бр. 9, I спрат. **Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно иста ће се вршити у периоду **од 10.00 до 11.50 часова**, на истој адреси**.**

Имовина стечајног дужника се купује у виђеном стању без пружања гаранција и стечајни управник не одговара за недостатке које купци утврде по извршеној продаји.

Стечајни управник, односно лице које он ангажује спроводи поступак јавног надметања, тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **2 радна дана** од дана јавног надметања а пре потписивања купопродајног уговора, након чега ће му бити враћена гаранција.

Купопродајни уговор се закључује у року од 8 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року који не може бити краћи од 8 дана нити дужи од 30 дана почев од дана потписивања односно овере купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

 Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

**Порезе и трошкове који произлазе из закљученог купопродајног уговора у целости сноси купац.**

 **Овлашћено лице:** стечајни управник Милош Боровчанин, контакт тел.: 011/ 277 30 23.